Sewende verdagte in hof vir moord op tienerseun | Maroela Media
Sewende verdagte in hof vir moord op tienerseun
Die sewende verdagte wat betrek word by die gru-moord op die 16-jarige Jordan Moore, het Donderdag in die Atlantis-landdroshof in die Wes-Kaap verskyn.
Die 22-jarige man het vlugtig in die hof verskyn en is van moord aangekla.
Eric Ntabazalila, woordvoerder van die Nasionale Vervolgingsgesag (NVG), het bevestig dat die beskuldigde nie om borgtog gaan aansoek doen nie.
Talle inwoners van Atlantis het tydens die verdagte se verskyning voor die hof bymekaargekom en geregtigheid vir Moore geëis. Hulle het ook versoek dat die beskuldigde borgtog geweier word.
Vier verdagtes het Dinsdag in die hof verskyn en is van die moord op Moore aangekla. Die vier sal na verwagting op 24 November om borgtog aansoek doen.
Twee verdagtes, 18 en 24 jaar oud, het reeds verlede week in die hof verskyn in verband met die moord. Hulle het besluit om nie om borgtog aansoek te doen nie en hul saak is tot 22 Januarie uitgestel.
Moore is toe glo ontvoer. Hy is verskeie kere met 'n mes gesteek en daarna glo deur die mans wat hom ontvoer het se honde verskeur. Sy liggaam is later die aand gevind.
Moore se begrafnis vind Saterdag in Atlantis plaas waarna 'n privaat verassingseremonie gehou sal word.
Afleggings by SAUK tydelik opgeskort
Malawi-hof laat Bushiri-egpaar vry
Hoe vat dit sewe boos doeners om een seun te vermoor?!!?! Siek verby! RIV seun, jy is verlos van die bose wêreld.